Spitsvondig en baie snaaks: Zip! Stories deur Nataniël | NB
by NB Publishers on Dec 20th, 2016 Tweet
Zip! Stories deur Nataniël is nou beskikbaar by Human & Rousseau:
Nataniël is weer op sy stukke. 41 magiese nuwe stories in Afrikaans en Engels, uit sy mees onlangse verhoogproduksies landswyd. Tegelyk absurd en tog so herkenbaar Suid-Afrikaans. Soos in ​Nicky & Lou, ​en sy jongste blitsverkoper ​150 stories, ​is die verhale in ​Zip! spitsvondig en báie snaaks, en tog ook so wys. Hoe skryf hy op een plek: “As mense na jou staar of jou nie aanvaar nie, is dit heeltemal in die haak. Solank hulle vir jou hande klap.” 27 stories is in Afrikaans, en 14 in Engels.
Nataniël is op Grahamstad gebore. Hy het skool gegaan aan die Laerskool Riebeeck-Kasteel en Hoërskool De Kuilen in Kuilsrivier. Na skool studeer hy musiek aan die Universiteit van Stellenbosch. Hy het aanvanklik bekendheid verwerf as kabaretster en verhoogkunstenaar, maar sedert die 1990’s is hy ook bekend as skrywer en koskenner.
Sy publikasies sluit in Dancing with John (1992), Rubber (1996), Tuesday (2001), Food from the White House (2002), Kaalkop (2004) en When I was (2008). Hy skryf ook al vir ’n hele paar jaar sy Kaalkop-rubriek vir Sarie.
Zip! Stories deur Nataniël
Tags: Afrikaans, Fiction, Fiksie, Human & Rousseau, Nataniel, NB, New Releases, Short Stories, South Africa, Stories, ZIP
« The Man Who Draped His Jacket Over the Alexandra Dam Wall
Een nag en ’n bietjie deur Hester Kruger: ’n Boeiende spanningsverhaal oor ’n ontvoering »